     

Evropski kmetijski sklad za razvoj podeželja

Evropa investira v podeželje

Strokovni dogodek projekta LAS Jejmo lokalno: povečanje stopnje samooskrbe v SAŠA regiji: ozaveščanje javnosti, ki smo ga izvedli skupaj s prijaviteljem Ljudsko univerzo Velenje, partnerji Društvo Novus, KGZS-Zavod Celje, RA SAŠA in Zavodom Savinja si lahko ogledate na povezavi: [Jejmo lokalno](https://www.youtube.com/watch?v=l1u4xJewkqM&feature=youtu.be)

Zaradi trenutnih epidemioloških razmer smo ga izvedli virtualno. Želimo doseči čim večjo populacijo ljudi, se pravi, da vse nagovarjamo o pomenu samooskrbe ter uživanju domače, lokalne hrane ter s tem spodbujanju domačega kmeta. V času razglašene epidemije je pomen lokalne hrane  še posebej pomemben. K sodelovanju smo povabili nekatere lokalne pridelovalce, predelovalce in turistične delavce, ki v svoje jedilnike vključujejo lokalno hrano. Vključili smo pomen lokalne hrane za osnovnošolce in spomnili, da ima področje samooskrbe širši pomen, tudi na področju energetske samooskrbe.

In kako lahko sami prispevamo k povečanju trajnostne lokalne prehranske samooskrbe, ki je temelj zdravega, varnega in kakovostnega načina življenja? Seveda samo na način, da kupujemo kvalitetno hrano od malih pridelovalcev v naši bližini, se vključujemo v partnersko kmetovanje ali si sami pridelamo svojo, zdravo hrano. Lahko smo sami dober zgled drugim in tako povečamo količino doma pridelane hrane.

